CELEX: 32012R0287
Language: et
Date: 2012-03-30 00:00:00
Title: Komisjoni rakendusmäärus (EL) nr 287/2012, 30. märts 2012 , millega muudetakse rakendusmäärust (EL) nr 540/2011 seoses toimeaine triflusulfurooni heakskiitmise tingimustega  EMPs kohaldatav tekst

31.3.2012   
            
            
               ET
            
            
               Euroopa Liidu Teataja
            
            
               L 95/7
            
         KOMISJONI RAKENDUSMÄÄRUS (EL) nr 287/2012,
   30. märts 2012,
   millega muudetakse rakendusmäärust (EL) nr 540/2011 seoses toimeaine triflusulfurooni heakskiitmise tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c,
   ning arvestades järgmist:
   
               (1)
            
            
               Triflusulfuroon on komisjoni direktiiviga 2009/77/EÜ (2) lisatud toimeainena nõukogu direktiivi 91/414/EMÜ (3) I lisasse kasutamiseks ainult herbitsiidina suhkru- ja söödapeedi puhul kuni 60 g/ha samal põllul ainult igal kolmandal aastal. Triflusulfurooni kasutamisele kehtestati lisapiirang, mille kohaselt ei tohi töödeldud põllukultuuride lehti sööta kariloomadele. Toimeaine puhtusele esitatavate nõuete kohaselt on saasteaine N,N-dimetüül-6-(2,2,2-trifluoroetoksü)-1,3,5-triasiin-2,4-diamiini piirmäär 6 g/kg.
            
         
               (2)
            
            
               Alates direktiivi 91/414/EMÜ asendamisest määrusega (EÜ) nr 1107/2009 käsitatakse triflusulfurooni nimetatud määruse kohaselt heakskiidetuna ning see on esitatud komisjoni 25. mai 2011 rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (4) lisa A osa loetelus.
            
         
               (3)
            
            
               25. juunil 2010 esitas teavitaja, kelle taotlusel lisati triflusulfuroon direktiivi 91/414/EMÜ I lisasse, taotluse muuta triflusulfurooni heakskiitmise tingimusi. Teavitaja taotles, et tühistatakse piirangud, mis on kehtestatud herbitsiidina kasutamise suhtes, ja põhjenduses 1 osutatud saasteainele kehtestatud piirmäär. Taotlusele olid lisatud täiendavad andmed. Taotlus esitati Prantsusmaale, kes oli komisjoni määrusega (EÜ) nr 1490/2002 (5) nimetatud referentliikmesriigiks.
            
         
               (4)
            
            
               Referentliikmesriik hindas taotleja esitatud täiendavaid andmeid ja koostas esialgse hindamisaruande lisandi. 17. detsembril 2010 esitas referentliikmesriik lisandi komisjonile, kes edastas selle märkuste saamiseks teistele liikmesriikidele ja Euroopa Toiduohutusametile. Liikmesriigid ja komisjon vaatasid esialgse hindamisaruande lisandi läbi alalises toiduahela ja loomatervishoiu komitees 9. märtsil 2012 kui triflusulfurooni käsitleva komisjoni läbivaatusaruande lisandi.
            
         
               (5)
            
            
               Mitmed uuringud näitavad, et heakskiitmise tingimuste taotletav muutmine ei too kaasa mingeid ohte lisaks nendele, mida on triflusulfurooni heakskiitmisel ja komisjoni kõnealuse aine läbivaatusaruandes juba arvesse võetud.
            
         
               (6)
            
            
               Seetõttu tuleks rakendusmääruse (EL) nr 540/2011 lisa vastavalt muuta.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muutmine
   Lisa A osas muudetakse triflusulfurooni käsitlevat rida nr 289 järgmiselt.
   
               1)
            
            
               Veerg „Puhtus” asendatakse järgmisega:
               „≥ 960 g/kg”
            
         
               2)
            
            
               Veerus „Erisätted” asendatakse A osa järgmisega:
               „A   OSA
               Lubatakse kasutada ainult herbitsiidina.”
            
         Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. märts 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  ELT L 172, 2.7.2009, lk 23.
   
      (3)  EÜT L 230, 19.8.1991, lk 1.
   
      (4)  ELT L 153, 11.6.2011, lk 1.
   
      (5)  EÜT L 224, 21.8.2002, lk 23.